**Құдай қалай жауап береді?**

**екіншісі**

***«Ал Тәңір Иеміз бізге әсер ететін Өзінің құдіреті арқылы біз сұрағаннан немесе ойлағаннан әлдеқайда көп нәрселерді істей алады.»***

***(Ефестік. 3:20)***

Мұса: “ Құдай өтірік айтатын пенде емес, Ойын өзгерте беретін адам да емес. Ол айтса, сонысын іске асырмай ма, Әлде сөз беріп, онысын орындамай ма?”,— деді. (Руларды санау 23:19). Ал Ишая болса Құдайдың қабілеттілігі туралы: «Біліп алыңдар: Жаратқан Иенің қолы сендерді құтқаруға дәрменсіз емес, Оның құлағы мінажаттарыңды естуге мүкіс те емес.» деп айтқан еді. (Ишая 59:1).

Пауыл Құдайдың толыққандығын атап көрсеткенде, ол тек екі нәрсемен шектелетінін айтты: сіз сұраған нәрсе мен сіз елестете алатын нәрсе.

Киелі кітапта не туралы мінажат ету керектігі және Құдайдың қалай жауап беретіні туралы нұсқаулар берілгенімен, Құдай сондай-ақ: «Маған сенім артыңдар. Сұраңдар да алыңдар! Сонда шексіз қуанышқа кенелесіңдер.» дейді.

Ендеше, Пауылдың сөзін өз бетіңізше аяқтап көріңіз: «Құдай \_\_\_\_\_\_\_\_\_ (бұл жерде сізге керек нәрсені айтасыз) қабілетті». Мысалы, «Құдай ұлымды теріс жолдан бұрып, дұрыс жолға қайта әкелуге қабілетті» немесе «Құдай менің әйеліммен қарым қатынасымды сауықтырып, жақсартуға қабілетті» немесе «Құдай Өзінің мол мүмкіндігіне қарай мендегі барлық қажеттілектерімді беруге қабілетті». Есіңізде болсын, сіз Құдайдан Оның еркіне сай келетін кез келген нәрсені сұрай аласыз. Шектеу жоқ.

Киелі кітапты неғұрлым көбірек білсеңіз, соғұрлым сеніміңіз арта түседі және Құдайдың сіздің өміріңізге араласатынын көре алатын боласыз. Мен сізге Киелі кітапты ашып, Ефестіктерге 3:20-ны оқуды ұсынамын, мұндағы бұл уәде сіздің өміріңізге арналған.

Құдай сіздің қиялыңыздан, арманыңыздан және ең мүмкін емес сияқты болып көрінетін болжамдарыңыздан тыс нәрселерді жасай алады. Ол бұны біздің бойымыздағы Киелі Рух арқылы жұмыс істеу арқылы істей алады.